தலைமகன் ஒருவன் தன் மணக்கிழத்தியைப் பிரிந்து பகை மன்னரோடு போர் செய்யப் போகிறான். அவ்வாறு சேர்பவன் போர் வினை முடித்துக் கார் காலத் தொடக்கத்தே வந்து விடுவேன் நீ ஆற்றியிருப்பாய் எனக் கூறிச் செல்கிறான். தன் தலைவன் கூறியதுபோல் மிக அருமையாக ஆற்றியிருந்த தலைவி கார் காலம் தொடங்கிவிட்டதை அறிந்ததோடு வரவேண்டிய தலைவன் வராமையறிந்து தலைவி வருந்துகின்றாள். அவ்வாறு வருந்தும் அவளுக்காகச் செவிலித்தாயர் நற்சொல் கேட்கின்றனர். அவ்வாறு கேட்டவர் ‘நின் தலைவர் இப்போதே வருவார் நீ இன்னும் சற்று ஆற்றியிருத்தல வேண்டும் எனத் தேற்றுகின்றனர். தலைவி பெருமூச்சு விட்டாள். இந்நிலையில் அவள் மகிழுமாறு தலைவன் வரும் தேரில் பூட்டப்பட்ட குதிரைகளின் ஆரவாரம் கேட்டு தலைவி மகிழ்கிறாள்.